**AJUNTAMENT DE CAPELLADES**

**1.- APROVACIÓ DE LA URGÈNCIA DEL PLE.**

**convocatòria extraordinària urgent**

Atès que ha estat impossible convocar amb l’antelació de dos dies hàbils exigibles per la Llei 7/1985, de 2 d’abril, s’acorda per la unanimitat dels onze regidors/es assistents al Ple, dels/les tretze que componen de dret aquesta corporació, la urgència d’aquesta convocatòria.

**El Sr. alcalde, Marcel·lí Martorell i Font,**  manifesta que la urgència en la convocatòria d’aquesta sessió extraordinària urgent és deguda a què aquest ajuntament no ha pres l’acord d’adhesió al Pacte de la comarca de l’Anoia pel dret a decidir i abans del dia 11 de setembre es reuniran totes les entitats i municipis de la comarca de l’Anoia que s’han adherit al pacte de la comarca de l’Anoia pel dret a decidir, per aquest motiu és urgent l’adopció d’aquest acord per part de l’Ajuntament de Capellades.

**Passada a votació**  la urgència del Ple resta aprovada per la unanimitat dels onze regidors assistents al Ple, dels tretze que componen de dret aquesta corporació.

**2.- ADHESIÓ DE L’AJUNTAMENT DE CAPELLADES AL PACTE DE L’ANOIA**

**PEL DRET A DECIDIR.**

La nació catalana es va constituir al llarg de molts segles a través dels quals es van anar creant les seves característiques nacionals distintives, que avui són compartides per diversos territoris. En el cas concret de Catalunya l’esforç per preservar aquelles característiques ha estat constant. Tenint en compte només el segle XX trobaríem mostres molt nombroses d’aquell esforç, especialment durant el franquisme i els anys posteriors. Més tard, la necessitat d’ampliar l’autonomia limitada aconseguida l’any 1979 va comportar la redacció d’un nou Estatut, que va ser aprovat en referèndum pel poble català el 2006. Però quatre anys després el Tribunal Constitucional es va oposar a la voluntat popular dictant una sentència que eliminava aspectes fonamentals de l’Estatut aprovat. Aquesta imposició va donar origen a la multitudinària manifestació del 10 de juliol de 2010, a les consultes populars sobre la independència que van tenir lloc a tot Catalunya entre 2010 i 2012, a la multitudinària manifestació de l’11 de setembre de 2012 i a l’extraordinària Via Catalana per la Independència de 2013.

Característica bàsica d’aquestes grans mobilitzacions ha estat el seu caràcter transversal i no partidista i l’impuls fonamental que hi ha donat la societat civil. D’altra banda la reivindicació essencial d’aquelles amplíssimes mobilitzacions ciutadanes és la voluntat generalitzada que els catalans puguem exercir el nostre dret a decidir, de manera absolutament democràtica i pacífica, com qualsevol altra nació del món. Exercint aquest dret els ciutadans hem de poder expressar lliurement quina relació volem mantenir amb l’Estat Espanyol o amb la Unió Europea, per exemple, fins a arribar a constituir un Estat independent, si així ho vol la majoria dels ciutadans.

També les organitzacions polítiques majoritàries han actuat amb responsabilitat i consens. El 23 de gener de 2013 el Parlament de Catalunya aprovava per considerable majoria (85 vots a favor, 41 en contra i dues abstencions) una declaració de sobirania en què s’afirmava de manera contundent que el poble de Catalunya té caràcter de subjecte polític i jurídic sobirà. Aquesta declaració és la base argumental per reclamar l’exercici del dret a decidir. I el dia 12 de desembre de 2013, altra vegada, els grups polítics majoritaris, en deliberació amb el president de la Generalitat, van acordar la pregunta i la data del referèndum que ha de representar l’exercici concret del dret de decidir.

La negativa continuada de l’Estat a permetre la celebració d’aquest referèndum engega un procés en què serà fonamental la ferma voluntat democràtica dels ciutadans de Catalunya i la unitat entre la societat civil i les organitzacions polítiques majoritàries. Cal, per tant, eixamplar encara més la base social dels partidaris del dret de decidir i fer l’esforç d’incorporar-hi grups, entitats, associacions i col·lectius de tota mena perquè tots inclouen persones – parlin la llengua que parlin, hagin nascut a Catalunya o no- que estimen el nostre país, el defensen i volen que els ciutadans de Catalunya puguem decidir lliurement el nostre futur. Una vegada més no es tracta de cap opció partidista, com ho demostra la diversitat de les forces polítiques que hi donen suport. Es tracta del dret i fins i tot del deure que tenen tots els ciutadans de Catalunya, de poder expressar democràticament la seva opinió en aquest moment històric. Un dret al qual donen suport també un nombre àmpliament majoritari d’ajuntaments catalanes.

S’ACORDA:

Primer.- Expressar el nostre suport a la nostra màxima institució nacional, el Parlament de Catalunya, per la **Declaració de Sobirania del Poble de Catalunya**  que es va aprovar per gran majoria el 23 de gener de 2013, en què s’explicita que el poble català és subjecte polític i jurídic plenament sobirà, i per tant, capacitat per decidir lliurement el seu futur.

Segon.- Fer públic, igualment, el suport d’aquest ajuntament a l’acord aconseguit en el mes de desembre de 2013 entre les forces polítiques majoritàries per **convocar un referèndum sobre el futur de Catalunya el 9 de novembre de 2014,** així com la pregunta corresponent.

Tercer.- **Adherir-se al PACTE DE L’ANOIA PEL DRET DE DECIDIR** fent costat a la iniciativa compartida per un gran nombre d’entitats, associacions i col·lectius de la societat civil de la comarca de l’Anoia, que té per objectiu essencial desenvolupar les condicions adequades i consolidar una majoria social molt àmplia per tal que sigui possible exercir democràticament aquell dret en la data fixada.

EXPLICACIÓ DE VOT

**Grup Municipal de VdC-CUP**

**Sr. Aleix Auber i Àlvarez,**  VdC-CUP votarà a favor, igual que han fet en anteriors ocasions en que han votat a favor d’aquelles mocions que tenien per objecte donar suport al procés cap a la independència de Catalunya.

Els regidors de VdC-CUP ja han signat la seva adhesió al Pacte de l’Anoia al dret a decidir.

**Grup Municipal d’ERC**

**Sr. Àngel Soteras i Largo** votarà a favor igual que en anteriors mocions que s’han aprovat en aquest sentit, per aquest motiu vol recordar que es va aprovar la “Moció del Grup Municipal d’ERC en suport al moviment “DIEM PROU” que proposa pagar els impostos a través de l’Agència Tributària de Catalunya”, i degut a aquest acord aquest ajuntament s’obligava a realitzar el pagament dels seus tributs i obligacions a través de l’Agència Tributària de Catalunya, i aquest ajuntament no ho està fent.

**Grup Municipal del PSC**

**Sr. Aarón Alcázar i Gutiérrez**, el Grup Municipal del PSC està a favor del dret a decidir.

El Sr. Aarón Alcázar i Gutiérrez informa que el Sr. Pedro Pérez i Monteagudo votarà a favor i ell s’abstindrà.

**Passada a votació** l’adhesió de l’Ajuntament de Capellades al pacte de la Comarca de l’Anoia pel dret a decidir:

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López.

- Grup Municipal de Vila de Capellades (VdC): Aleix Auber i Àlvarez; Meritxell Martínez i Masoni .

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM): Pedro Pérez i Monteagudo.

Vots en contra Srs.:

---

S’abstenen Srs.:

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez.

**3.- RESOLUCIÓ CONVOCATORIA SUBVENCIONS JOVENTUT 2014.**

Ates que el Ple d’aquest ajuntament, en sessió ordinària del dia 2 de juliol de 2014 va aprovar les bases específiques reguladores de la convocatòria de subvencions destinades al jovent de Capellades.

Atesa la convocatòria de les esmentades subvencions, publicada mitjançant anunci a la Web municipal de l’11 de juliol de 2014 al 4 d’agost de 2014.

Atès que ha finalitzat el termini atorgat per a la presentació de sol·licituds pels interessats i ateses les sol·licituds presentades,

Atès l’informe emès pel tècnic d’ensenyament, en el qual s’indica el següent:

***Assumpte:*** *Convocatòria de subvencions destinades al jovent de Capellades (2014/17)*

***Sol·licitant:*** *Secretaria de l’ajuntament.*

*Tenint en compte els criteris de valoració que s’exposen en les bases de la convocatòria. Avaluades per la Comissió Qualificadora de la Regidoria de Cultura i Joventut les dues propostes presentades, emeto el següent*

***INFORME***

***Projecte: FES-TE JOVE KP 2014 (Esplai Aliret)***

*Aquesta iniciativa, presentada per l’Esplai aliret, sorgeix de la inquietud d’un grup de joves de diverses entitats i colles del municipi.*

*Els promotors han treballat un calendari d’activitats repartides en tres dies.*

*El projecte inclou activitats que van més enllà de les tradicionalment ofertes en trobades festives de joves com la xerrada de sexualitat, el taller de risoteràpia i dinàmiques de grup.*

*El programa d’activitats proposa generar dinàmiques de relació entre les diferents colles i jovent del poble.*

*La diversitat d’activitats afavoreix la participació de joves de diferents franges d’edat.*

***Puntuació: a) 7, b) 7, c)15, d)8 = 37 punts***

***Projecte:******RUMBKP 2ªedició, 2014 (Associació juvenil RumbKP Festival)***

*Aquesta iniciativa cultural va néixer l’estiu del 2013 de la ma d’un grup de joves amb el pretext de revitalitzar la oferta cultural i indirectament altres àmbits de la nostra vila.*

*Pel que fa a la organització es un esdeveniment de gran complexitat i que afronta un important pressupost econòmic.*

*La proposta de la segona edició del festival inclou una exposició relacionada amb la temàtica de l’event, un col·loqui/debat i una fira ambulant.*

*Els organitzadors treballen també amb l’objectiu de dinamitzar l’activitat econòmica del poble, per això proposen la participació/implicació en l’esdeveniment a l’associació de comerciants de la vila treure les botigues al carrer per aprofitar l’ambient festiu.*

*Diferents establiments de restauració de la vila, col·laboradors del festival, serviran aquest dia el menú rumbKP.*

***Puntuació: a)8, b)6, c)13, d)10 =37 punts***

*El tècnic d’ensenyament*

**

*Joan Xaus*

*Capellades, 12 d’agost de 2014*

Vista l’avaluació de les sol·licituds o peticions, d’acord amb els criteris de valoració establerts en la norma reguladora de la subvenció:

|  |  |  |  |
| --- | --- | --- | --- |
| **Entitat/Associació/Persona Física** | **Activitat** | **Valoració** | **Quantia Subvenció** |
| Esplai Aliret | Fes-te Jove KP 2014 | 37punts | 1.250€ |
| Associació juvenil RumbKP festival | RUMBAKP 2ª edició 2014 | 37punts | 1.250€ |

INTERVENCIONS

**El Sr. alcalde, Marcel·lí Martorell i Font,** demana el vot favorable dels grups municipals a la Resolució de convocatòria de subvencions destinades al jovent per a l’exercici 2014.

**Grup Municipal de VdC-CUP**

**El Sr. Aleix Auber i Àlvarez,** manifesta la seva satisfacció amb els projectes que s’han presentat, i que han sigut possibles perquè VdC-CUP va proposar aquesta convocatòria que condicionava l’aprovació del pressupost 2014 a la consignació d’una quantitat de diners destinada a ajuts pel jovent.

Amb el que té certs dubtes és en la manera en què s’ha fet aquesta valoració, de manera subjectiva, s’ha repartit l’import de la subvenció, 2.500 entre els dos projectes presentats i a parts iguals.

Vist això, dubte que s’hagi fet un anàlisi tècnic objectiu i transparent, demana que s’expliqui com s’ha arribat a fer aquesta proposta.

VdC-CUP votarà a favor, ells van proposar aquesta convocatòria, però no els convenç la manera com s’ha resolt la concessió d’aquests ajuts.

**Grup Municipal d’ERC**

**Sr. Àngel Soteras i Largo,** ERC també volia fer aquesta puntualització, la concessió d’aquesta subvenció no està suficientment justificada, sobte que hi hagi un empat.

Aquest punt no hauria de passar per un ple urgent convocat un divendres, els tècnics ens haurien d’haver explicat com s’ha valorat la concessió d’aquesta subvenció, no hem parlat amb la regidora i únicament hem pogut llegir l’informe.

**Grup Municipal del PSC**

**El Sr. Aarón Alcázar i Gutiérrez,**  votarà a favor, desitja que en properes convocatòries es presentin més projectes i que el repartiment dels ajuts es facin d’una manera més clara i objectiva, que la resolució d’aquesta subvenció no sigui un simple repartiment de diners entre les entitats o jovent que es presentin en futures convocatòries.

**El Sr. alcalde, Marcel·lí Martorell i Font,**  manifesta que no està d’acord amb les intervencions dels altres grups municipals, els tècnics han filat prim per la concessió d’aquests ajuts, si hagéssim aprovat abans el pressupost, abans s’hagués informat, si haguéssim esperat al Ple de finals de setembre se’ns hagués criticat la tardança en resoldre.

El Sr. alcalde proposa al Ple de l’Ajuntament l’adopció dels acords següents:

**Primer.-** La concessió de les subvencions destinades al jovent de Capellades, segons la proposta formula da per la comissió qualificadora:

|  |  |  |  |
| --- | --- | --- | --- |
| **Entitat/Associació/Persona Física** | **Activitat** | **Valoració** | **Quantia Subvenció** |
| Esplai Aliret | Fes-te Jove KP 2014 | 37punts | 1.250€ |
| Associació juvenil RumbKP festival | RUMBAKP 2ª edició 2014 | 37punts | 1.250€ |

**Segon.-** De conformitat amb la base novena de les bases específiques reguladores de la convocatòria de subvencions destinades al jovent de Capellades, procedir al pagament del 70 % de l’import atorgat. El 30% restant s’ingressarà un cop justificat el total de l’import concedit per a les activitats.

Les justificacions s’hauran de lliurar al cap de trenta dies naturals de la celebració de l’activitat subvencionada, en cas contrari es procedirà a la revocació dels ajuts no justificats.

**Tercer.-** Notificar aquesta resolució als beneficiaris de la convocatòria de subvencions destinades al jovent de Capellades, any 2014.

Passat a votació:

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López.

- Grup Municipal de Vila de Capellades (VdC): Aleix Auber i Àlvarez; Meritxell Martínez i Masoni .

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

Vots en contra Srs.:

--

S’abstenen Srs.:

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

**4.- DECRETS ALCALDIA**

El Sr. Alcalde, Marcel·lí Martorell i Font, dóna compte al Ple dels decrets de l’Alcaldia: 187/2014, 286/2014, 285/2014:

***Decret 187/2014***

*Vist l'expedient de Liquidació del Pressupost General del 2013 de l’Organisme Autònom Museu Molí Paperer de Capellades formulada per la Intervenció en compliment del que es disposa en l'article 89 del Reial Decret 500/1990 de 20 d'abril.*

*Conseqüentment, la liquidació del Pressupost dóna un resultat de 9.295,57,- Euros, descomptat el saldo de dubtós cobrament, dels quals la quantitat de 0,00,- Euros està afectada per despeses amb finançament afectat.*

*D’aquesta manera de l’esmentada Liquidació del Pressupost es dedueix el següent Romanent disponible:*

|  |  |
| --- | --- |
| *Romanent de tresoreria total* | *9.295,57* |
| *Romanent de tresoreria afectat a despeses amb finançament afectat* | *0,00* |
| *Romanent de tresoreria afectat per excessos de finançament* | *0,00* |
| ***Romanent de tresoreria per a despeses generals*** | ***9.295,57*** |
| *Quantitat utilitzada a càrrec del romanent de tresoreria per despeses generals* | *0,00* |
| ***Romanent disponible*** | ***9.295,57*** |
|  |  |

*De conformitat amb el que es disposa en els esmentats articles, per la present,*

*HE RESOLT: Aprovar la següent liquidació:*

*De l’esmentada liquidació es dedueix el següent Resultat Pressupostari:*

|  |  |  |
| --- | --- | --- |
| *1.* | *(+) DRETS RECONEGUTS NETS* | *280.215,21* |
| *2.* | *(-) OBLIGACIONS RECONEGUDES NETES* | *278.801,74* |
|  | ***RESULTAT PRESSUPOSTARI DE L’EXERCICI*** | ***1.413,47*** |
| *3.* | *(+) Crèdits finançats amb romanent general* | *0,00* |
| *4.* | *(+) Desviacions de finançament negatiu* | *0,00* |
| *5.* | *(-) Desviacions de finançament positiu* | *0,00* |
|  | ***RESULTAT PRESSUPOSTARI AJUSTAT*** | ***1.413,47*** |
|  |  |  |

*De l'esmentada liquidació es dedueix el següent Romanent de Tresoreria:*

|  |  |  |  |
| --- | --- | --- | --- |
| *1.* | *(+) DEUTORS PENDENTS DE COBRAMENT A FI D’EXERCICI* | | *61.067,03* |
|  | *Del Pressupost d’Ingressos. Ppt. Corrent* | *27.899,83* |  |
|  | *Del Pressupost d’Ingressos. Ppt. Tancat* | *35.085,17* |  |
|  | *D’altres operacions no pressupostàries* | *1.218,26* |  |
|  | *MENYS = Ingressos pendents aplic. Def.* | *3.136,23* |  |
| *2.* | *(-) CREDITORS PENDENTS DE PAGAMENT A FI D’EXERCICI* | | *54.417,81* |
|  | *Del Pressupost de Despeses. Ppt. Corrent* | *17.125,28* |  |
|  | *Del Pressupost de Despeses. Ppt. Tancat* | *0,00* |  |
|  | *D’altres operacions no pressupostàries* | *37.292,53* |  |
|  | *MENYS=Pagament pendents aplic. Def.* | *0,00* |  |
| *3.* | *(+) FONS LÍQUIDS EN LA TRESORERIA A FI D’EXERCICI* | | *13.195,54* |
|  |  |  |  |
|  | ***ROMANENT DE TRESORERIA TOTAL*** | | ***19.844,76*** |
| *4.* | *SALDOS DE DUBTÓS COBRAMENT* |  | *10.549,19* |
| *5.* | *ROMANENT TRESORERIA AFECTAT A DESPESES AMB FINANÇ. AFECTAT* | | *0,00* |
|  |  |  |  |
|  | ***ROMANENT DE TRESORERIA PER A DESPESES GENERALS*** | | ***9.295,57*** |
|  |  | |  |

*Així ho mana l'alcalde i signa en presència meva, la secretària, que en dono fe.*

*Capellades, 3 de juny de 2014*

*Marcel·lí Martorell i Font Milagros de Legorburu i Martorell*

*L’alcalde-president La secretària*

***Decret 285/2014***

*Vist l'expedient de Liquidació del Pressupost General del 2013, formulada per la Intervenció en compliment del que es disposa en l'article 89 del Reial Decret 500/1990 de 20 d'abril.*

*Conseqüentment, la liquidació del Pressupost dóna un resultat de 2.182.172,93- Euros,  descomptats els saldos de dubtós cobrament, dels quals 910.799,87 € es troben afectats a despeses amb finançament afectat.*

*Després de la comprovació de que existeixen suficients recursos financers i de l’elaboració d’un estat comprensiu  de les operacions de la Liquidació del Pressupost que poden incorporar-se al pressupost immediat següent i que ascendeix a la quantitat total de 396.614,66 ,- euros, cal especificar que el seu finançament queda distribuït de la següent manera:*

1. *Romanent de tresoreria afectat a despeses amb finançament afectat : 165.852,22 ,- euros (per romanent afectat a despeses que tenen un finançament aliè específic).*
2. *A càrrec del Romanent de tresoreria per despeses generals: 191.363,83,- euros (per les despeses incorporades finançades amb aportació municipal).*
3. *A càrrec de compromisos ferms d’aportacions afectats a determinats romanents: 39.398,61,- euros.*

*D’aquesta manera de l’esmentada Liquidació del Pressupost es dedueix el següent Romanent disponible:*

|  |  |
| --- | --- |
| *Romanent de tresoreria total* | *2.182.172,93* |
| *Romanent de tresoreria afectat a despeses amb finançament afectat* | *165.852,22* |
| *Romanent de tresoreria afectat per excessos de finançament* | *744.947,65* |
| *Romanent de tresoreria per a despeses generals* | *191.363,83* |
| *Romanent disponible* | *1.080.009,23* |

*De conformitat amb el que es disposa en els esmentats articles, per la  present,*

*HE RESOLT: Aprovar la següent liquidació:*

*Resultat Pressupostari:*

|  |  |  |
| --- | --- | --- |
| *1.* | *(+) DRETS RECONEGUTS NETS* | *4.914.9763,63* |
| *2.* | *(-) OBLIGACIONS RECONEGUDES NETES* | *5.182.589,08* |
|  | ***RESULTAT PRESSUPOSTARI DE L’EXERCICI*** | ***-267.615,45*** |
| *3.* | *(+) Crèdits finançats amb romanent general* | *618.214,72* |
| *4.* | *(+) Desviacions de finançament negatiu* | *614.994,04* |
| *5.* | *(-) Desviacions de finançament positiu* | *0,00* |
|  | ***RESULTAT PRESSUPOSTARI AJUSTAT*** | ***965.593,31*** |
|  |  |  |

*Romanent de Tresoreria:*

|  |  |  |  |
| --- | --- | --- | --- |
| *1.* | *(+) DEUTORS PENDENTS DE COBRAMENT A FI D’EXERCICI* | | *2.953.433,61* |
|  | *Del Pressupost d’Ingressos. Ppt. Corrent* | *923.666,07* |  |
|  | *Del Pressupost d’Ingressos. Ppt. Tancat* | *1.860.480,20* |  |
|  | *D’altres operacions no pressupostàries* | *257.456,78* |  |
|  | *MENYS = Ingressos pendents aplic. Def.* | *88.169,44* |  |
| *2.* | *(-) CREDITORS PENDENTS DE PAGAMENT A FI D’EXERCICI* | | *1.718.099,51* |
|  | *Del Pressupost de Despeses. Ppt. Corrent* | *468.300,00* |  |
|  | *Del Pressupost de Despeses. Ppt. Tancat* | *646.328,89* |  |
|  | *D’altres operacions no pressupostàries* | *621.567,66* |  |
|  | *MENYS=Pagament pendents aplic. Def.* | *18.097,04* |  |
| *3.* | *(+) FONS LÍQUIDS EN LA TRESORERIA A FI D’EXERCICI* | | *1.700.209,86* |
|  |  |  |  |
|  | ***ROMANENT DE TRESORERIA TOTAL*** | | ***2.935.543,96*** |
| *4.* | *SALDOS DE DUBTÓS COBRAMENT* |  | *753.371,03* |
| *5.* | *ROMANENT TRESORERIA AFECTAT A DESPESES AMB FINANÇ. AFECTAT* | | *910.799,87* |
|  |  |  |  |
|  | ***ROMANENT DE TRESORERIA PER A DESPESES GENERALS*** | | ***1.271.373,06*** |

*Així ho mana l'alcalde i signa en presència meva, la secretària, que en dono fe.*

*Capellades, 31 de juliol de 2014*

*Marcel·lí Martorell i Font Milagros de Legorburu i Martorell*

*Alcalde-president Secretària*

**Decret 286/2014**

*Vist l'expedient de Liquidació del Pressupost General del 2013, formulada per la Intervenció en compliment del que es disposa en l'article 89 del Reial Decret 500/1990 de 20 d'abril.*

*Conseqüentment, la liquidació del Pressupost dóna un resultat de -35.929,78- Euros,  descomptats els saldos de dubtós cobrament, dels quals 0,00 € es troben afectats a despeses amb finançament afectat.*

*Després de la comprovació de que existeixen suficients recursos financers i de l’elaboració d’un estat comprensiu  de les operacions de la Liquidació del Pressupost que poden incorporar-se al pressupost immediat següent i que ascendeix a la quantitat total de 0,00 ,- euros, cal especificar que el seu finançament queda distribuït de la següent manera:*

1. *Romanent de tresoreria afectat a despeses amb finançament afectat : 0,00 ,- euros (per romanent afectat a despeses que tenen un finançament aliè específic).*
2. *A càrrec del Romanent de tresoreria per despeses generals: 0,00,- euros (per les despeses incorporades finançades amb aportació municipal).*
3. *A càrrec de compromisos ferms d’aportacions afectats a determinats romanents: 0,00,- euros.*

*D’aquesta manera de l’esmentada Liquidació del Pressupost es dedueix el següent Romanent disponible:*

|  |  |
| --- | --- |
| *Romanent de tresoreria total* | *-35.929,78* |
| *Romanent de tresoreria afectat a despeses amb finançament afectat* | *0,00* |
| *Romanent de tresoreria afectat per excessos de finançament* | *0,00* |
| *Romanent de tresoreria per a despeses generals* | *0,00* |
| *Romanent disponible* | *-35.929,78* |

*De conformitat amb el que es disposa en els esmentats articles, per la  present,*

*HE RESOLT: Aprovar la següent liquidació:*

*Resultat Pressupostari:*

|  |  |  |
| --- | --- | --- |
| *1.* | *(+) DRETS RECONEGUTS NETS* | *231.447,21* |
| *2.* | *(-) OBLIGACIONS RECONEGUDES NETES* | *274.194,04* |
|  | ***RESULTAT PRESSUPOSTARI DE L’EXERCICI*** | ***-42.746,83*** |
| *3.* | *(+) Crèdits finançats amb romanent general* | *0,00* |
| *4.* | *(+) Desviacions de finançament negatiu* | *0,00* |
| *5.* | *(-) Desviacions de finançament positiu* | *0,00* |
|  | ***RESULTAT PRESSUPOSTARI AJUSTAT*** | ***-42.746,83*** |
|  |  |  |

*Romanent de Tresoreria:*

|  |  |  |  |
| --- | --- | --- | --- |
| *1.* | *(+) DEUTORS PENDENTS DE COBRAMENT A FI D’EXERCICI* | | *17.764,42* |
|  | *Del Pressupost d’Ingressos. Ppt. Corrent* | *11.015,74* |  |
|  | *Del Pressupost d’Ingressos. Ppt. Tancat* | *30.893,91* |  |
|  | *D’altres operacions no pressupostàries* | *381,72* |  |
|  | *MENYS = Ingressos pendents aplic. Def.* | *24.526,95* |  |
| *2.* | *(-) CREDITORS PENDENTS DE PAGAMENT A FI D’EXERCICI* | | *45.041,35* |
|  | *Del Pressupost de Despeses. Ppt. Corrent* | *3.395,91* |  |
|  | *Del Pressupost de Despeses. Ppt. Tancat* | *6.065,29* |  |
|  | *D’altres operacions no pressupostàries* | *54.385,42* |  |
|  | *MENYS=Pagament pendents aplic. Def.* | *18.805,27* |  |
| *3.* | *(+) FONS LÍQUIDS EN LA TRESORERIA A FI D’EXERCICI* | | *13.270,34* |
|  |  |  |  |
|  | ***ROMANENT DE TRESORERIA TOTAL*** | | ***-14.006,59*** |
| *4.* | *SALDOS DE DUBTÓS COBRAMENT* |  | *21.923,19* |
| *5.* | *ROMANENT TRESORERIA AFECTAT A DESPESES AMB FINANÇ. AFECTAT* | | *0,00* |
|  |  |  |  |
|  | ***ROMANENT DE TRESORERIA PER A DESPESES GENERALS*** | | ***-35.929,78*** |
|  |  | |  |

*Així ho mana l'alcalde i signa en presència meva, la secretària, que en dono fe.*

*Capellades, 31 de juliol de 2014*

*Marcel·lí Martorell i Font Milagros de Legorburu i Martorell*

*Alcalde-president Secretària*

El Ple es dóna per assabentat.

**El Sr. alcalde, Marcel·lí Martorell i Font,**  manifesta la seva satisfacció per tenir al dia els comptes de l’Ajuntament corresponents a l’exercici 2013.